חישוב נפרד לא ייערך כשקיימת תלות בין הכנסות של בני זוג « רואי חשבון
חישוב נפרד לא ייערך כשקיימת תלות בין הכנסות של בני זוג
נוצר ע"י שי הראל תחת כללי ב 22 בפברואר 2012
פקודת מס הכנסה קובעת כי יש למסות את הכנסותיהם של בני הזוג בשיטת החישוב המאוחד, אך מאפשרת לבצע חישוב נפרד על הכנסת בן הזוג שאינו רשום הנובעת מיגיעה אישית בעסק, משלח יד או עבודה לרבות ההכנסות שהוגדרו כהכנסה מיגיעה אישית בסעיף 1 לפקודה, ובלבד שהיא באה ממקור הכנסה בלתי תלוי במקור ההכנסה של בן הזוג השני (להלן: "דרישת אי התלות"). סעיף 66(ד) לפקודה מונה שלוש חזקות עובדתיות בהן יראו במקורות ההכנסה של בני הזוג כמקורות תלויים (להלן: "חזקות התלות") באופן שלא מאפשר להם לתבוע חישוב נפרד.
בפסק הדין שניתן על ידי בית המשפט העליון בפרשת קלס (ע"א 900/1) נקבע, כי חזקות התלות המנויות בסעיף 66(ד) לפקודה, הינן חזקות הניתנות לסתירה על ידי הנישום. לפיכך, במידה ואחת מחזקות התלות מתקיימת, רשאי הנישום לבקש חישוב נפרד, אם וככל שהצליח להוכיח כי על אף התקיימות החזקה לא התקיימה בפועל תלות בין מקורות ההכנסה.
לאחרונה, במסגרת פרשת מלכיאלי (ע"א 8297/09) נדרש בית המשפט העליון לשאלת מידת תחולתה של הלכת קלס. נזכיר כי בשנים האחרונות ניתנו מספר פסקי דין של בית המשפט המחוזיים בסוגיה זו אשר לא התוו מדיניות אחידה בעניין.
בית המשפט העליון קבע כי יש לפצל את סעיף 66(ד) לשני חלקים: החלק הראשון נוגע לדרישת אי התלות (יכולת השפעתו של בן הזוג האחד על תנאי העסקתו של בן זוגו השני), והחלק השני נוגע לחזקות התלות. בהתאם לפסק הדין, אמנם חזקות התלות אינן חלוטות והנישום רשאי לסתור אותן, אך אין בכך כדי לייתר את דרישת אי התלות. דרישה זו הינה חלוטה ואין לסטות ממנה. לפיכך, בכל מקרה בו מתקיימת תלות בין הכנסות בני הזוג ייערך חישוב מאוחד בלבד, ללא התחשבות בנחיצות המשרה או בנאותות השכר, ואף אם גובה ההכנסה של כל אחד מהם לא נבע משיקולי מס.
בית המשפט מציין כי אין בידיו לחרוג מלשון החוק ולפרשו באופן המתחשב בתכליתו, וזאת אף כי ברור כי במקרה זה הפרשנות כאמור עלולה להכביד על בני הזוג שעובדים, לפגוע בשיוויון ולעיתים אף בעקרון היסוד של גביית מס אמת.
לאור מסקנות פסק הדין נראה כי יקשה מאוד על בני זוג העובדים בעסק בבעלותם לבקש חישוב מס נפרד, שכן משעה שהוכח כי מתקיימת תלות, אין בידיהם לצאת מתחולת החישוב המאוחד. במקרה זה כל שנותר הוא ליהנות מההקלה המוגבלת בסעיף 66(ב) לפקודה (חישוב נפרד עד לסכום של כ-48,960 ₪ בשנת 2012 בהתקיים תנאים מסוימים).
נוסיף, כי לפסק הדין עשויות להיות השלכות לא רק על העתיד אלא גם על השנים הפתוחות. למיטב ידיעתנו, בכוונת הצדדים להגיש בקשה לדיון נוסף. נדאג לעדכנכם במידה ויחולו שינויים כלשהם בעתיד.
הפוסט הזה נכתב בתאריך יום רביעי, 22 בפברואר, 2012 בשעה 16:56 תחת הקטגוריות כללי.	אפשר לעקוב אחר התגובות לפוסט הזה באמצעות פיד RSS לתגובות. הפוסט הזה סגור כרגע לתגובות ולטראקבאקים
8 תגובות לפוסט "חישוב נפרד לא ייערך כשקיימת תלות בין הכנסות של בני זוג"
22 באוגוסט 2014 בשעה 18:00
מאת brian :
22 באוגוסט 2014 בשעה 22:28
electronics@colloidal.injuns" rel="nofollow">.…
23 באוגוסט 2014 בשעה 9:36
מאת Ernest :
23 באוגוסט 2014 בשעה 15:12
aviators@horn.heorot" rel="nofollow">.…
מאת Darren :
23 באוגוסט 2014 בשעה 22:01
dances@tracts.abstractionists" rel="nofollow">.…
מאת eric :
24 באוגוסט 2014 בשעה 7:55
reconstructed@true.comply" rel="nofollow">.…
מאת arturo :
24 באוגוסט 2014 בשעה 12:54
horsemanship@lifelong.companys" rel="nofollow">.…
26 באוגוסט 2014 בשעה 10:36
pineapple@sues.updated" rel="nofollow">.…